
Ogres novada pašvaldības saistošo noteikumu Nr.___/2026 “Par pabalstiem un atbalstu bārenim un bez vecāku gādības palikušajam bērnam pēc pilngadības sasniegšanas” paskaidrojuma raksts

	
Paskaidrojuma raksta sadaļa
	
Norādāmā informācija

	1. Mērķis un nepieciešamības pamatojums
	1. Saistošie noteikumi ir pilnveidoti, lai nodrošinātu to atbilstību Ministru kabineta 2005. gada 15. novembra noteikumiem Nr. 857 "Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās" (turpmāk – noteikumi Nr. 857).
2. Saistošie noteikumi papildināti ar atsauci uz jaunajiem atbalsta veidiem, kas noteikti noteikumos Nr. 857, proti, mentora pakalpojumu, atbalstu finanšu pratības pilnveidei un atbalsta grupām. Saistošajos noteikumos ir uzskaitīti minētie atbalsta veidi, vienlaikus paredzot, ka to piešķiršanas nosacījumus un apjomu nosaka noteikumi Nr. 857. Savukārt saistošajos noteikumos tiek regulēti tikai tie jautājumi, kas nav noteikti noteikumos Nr. 857, piemēram, iesnieguma iesniegšanas kārtība un pabalsta izmaksas kārtība gadījumos, kad atbalsts tiek piešķirts pēc personas pieprasījuma.
3. Papildus veikti redakcionāli precizējumi, pilnveidojot saistošo noteikumu formulējumus un terminoloģiju, nemainot to piemērošanas būtību.


	2. Fiskālā ietekme uz pašvaldības budžetu
	Atbalsta īstenošana mērķgrupai tiek finansēta no valsts budžeta līdzekļiem. Saistošo noteikumu izpilde tiks īstenota Ogres novada Sociālā dienesta 2026. gada budžeta ietvaros un papildus finansējums nav nepieciešams.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	3.1. Sociālā ietekme – pozitīva ietekme. Ar saistošiem noteikumiem tiek nodrošināta atbalsta pieejamība mērķgrupai atbilstoši spēkā esošajam tiesiskajam regulējumam;
3.2. Ietekme uz vidi – nav;
3.3. Ietekme uz iedzīvotāju veselību – nav;
3.4. Ietekme uz uzņēmējdarbības vidi – nav;
3.5. Ietekme uz konkurenci – nav.

	4. Ietekme uz administratīvajām procedūrām un to izmaksām 
	Privātpersonas jautājumos par saistošo noteikumu piemērošanu var vērsties Ogres novada Sociālajā dienestā.
Galvenie procedūras posmi un privātpersonām veicamās darbības noteiktas saistošo noteikumu projektā.
Administratīvo procedūru izmaksas nav paredzētas.

	5. Ietekme uz pašvaldības funkcijām un cilvēkresursiem 
	Saistošo noteikumu īstenošana neietekmēs pašvaldības funkcijas un neprasīs papildu cilvēkresursu piesaisti, jo atbalsta administrēšana tiks nodrošināta esošo pašvaldības funkciju un resursu ietvaros.

	6. Informācija par izpildes nodrošināšanu 
	Saistošo noteikumu projekta izpildei nav nepieciešams veidot jaunas institūcijas un/vai jaunas darba vietas. 

	7. Prasību un izmaksu samērīgums pret ieguvumiem, ko sniedz mērķa sasniegšana 
	Saistošo noteikumu projekts ir piemērots iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākiem normatīviem aktiem.

	8. Izstrādes gaitā veiktās konsultācijas ar privātpersonām un institūcijām 
	Saskaņā ar Pašvaldību likuma 46. panta trešo daļu saistošo
noteikumu projekts un tā paskaidrojuma
raksts tiks publicēts pašvaldības tīmekļvietnē sabiedrības viedokļa
noskaidrošanai.
* Informācija par sabiedrības saņemtajiem viedokļiem tiks
papildināta pēc sabiedrības viedokļa noskaidrošanas.

